4 sentabrdan O‘zbekistondagi barcha ta’lim muassasalari — bog‘cha, maktab, oliygohlarda dars jarayonlari boshlandi. Kun.uz muxbiri poytaxt ko‘chalarida bo‘lib, jamoat transport bo‘yicha aholi fikri bilan qiziqdi. So‘rovnomada ishtirok etganlarning ko‘pchiligi hozircha avtobuslar vaqtida kelayotgani, jamoat transporti ancha yaxshilanganini qayd etdi. Avtobus haydovchilari esa harakat tarkibi ko‘paytirilgani, intervallar kamayganini qayd etishdan tashqari bekatlarda yengil avtomobillar qo‘yib ketilayotgani bu esa to‘xtashda qiyinchilik tug‘dirayotganligini ta’kidladi. Shuningdek, shaharda yengil mashinalarning ko‘pligi ortidan tirbandliklarda qolib ketishayotgani va buning oqibatida interval vaqti uzayib qolayotganini bildirishdi.